[{"text_idx": "#000001", "text": "Cyflenwi ar Lwyfan y Byd"}, {"text_idx": "#000002", "text": "Dod o Hyd i Glwb Rhedeg"}, {"text_idx": "#000004", "text": "Yn sgil diffyg dewisiadau eraill, yr angen i fynd allan o\u2019r ty\u0302, a manteision rhedeg o ran iechyd meddwl ac iechyd corfforol, mae hyn wedi golygu bod rhedeg yn fwy poblogaidd ers dechrau\u2019r pandemig."}, {"text_idx": "#000005", "text": "Er bod y cyfnod clo wedi golygu nad ydyn ni wedi gallu gweld ein hanwyliaid ac wedi cyfyngu ar ein bywydau bob dydd, i lawer mae hefyd wedi arwain at gyfle i ddarganfod, ailddarganfod, neu werthfawrogi\u2019r pleser o wisgo\u2019r esgidiau rhedeg, mynd tu allan a rhedeg."}, {"text_idx": "#000006", "text": "Rydyn ni\u2019n credu ei bod hi\u2019n bwysig dathlu\u2019r don yma o unigolion sydd wedi dewis cadw\u2019n heini o\u2019r newydd. Diolch i\u2019r cyfnod clo, maen nhw wedi darganfod rhedeg, mewn cyfnod hir o newid yn ein bywydau i gyd, a dyna pam rydyn ni\u2019n lansio Clwb Rhedwyr y Cyfnod Clo."}, {"text_idx": "#000007", "text": "Gan anelu at Ras Rithiol newydd Clwb Rhedwyr y Cyfnod Clo ym mis Gorffennaf 2021 (a fydd yn cynnwys 5K, 10K a hanner marathon), bydd Clwb Rhedwyr y Cyfnod Clo yn gymuned gefnogol, yn agored i unrhyw un sy\u2019n awyddus i ddatblygu eu ffitrwydd o\u2019r newydd a dechrau ar daith tuag at gwblhau ras."}, {"text_idx": "#000008", "text": "Er y bydd y rheini sy\u2019n cymryd rhan yn rhedeg o bell, bydd ymdeimlad o undod yn cael ei feithrin drwy gymuned gaeedig ar y cyfryngau cymdeithasol. Yma, gall aelodau ymgysylltu ag eraill sy\u2019n cymryd rhan, gofyn cwestiynau, rhannu cyngor a straeon am yr uchafbwyntiau a\u2019r isafbwyntiau wrth hyfforddi."}, {"text_idx": "#000009", "text": "\u2022 Mynediad i\u2019r llwyfan canlyniadau ar-lein i gofnodi amseroedd gorffen"}, {"text_idx": "#000011", "text": "\u2022 Ar o\u0302l y ras, bydd medal yn cael ei hanfon i gartref pawb sydd yn ei gorffen"}, {"text_idx": "#000012", "text": "Gallwch gymryd rhan o unrhyw leoliad awyr agored, neu ar beiriant rhedeg o unrhyw leoliad ar draws y byd. Yr oll sydd angen i chi ei wneud yw casglu tystiolaeth sy\u2019n dangos eich bod wedi cwblhau pellter y ras fel llun o gyfarpar campfa neu sgrin-lun o draciwr ffitrwydd neu weithgarwch GPS."}, {"text_idx": "#000013", "text": "Bydd y ras yn cael ei chynnal rhwng 1 Gorffennaf a 31 Gorffennaf 2021. Gallwch gymryd rhan unrhyw bryd yn ystod y cyfnod hwn, ond mae\u2019n rhaid i chi gyflwyno eich canlyniad erbyn hanner nos, 31 Gorffennaf."}, {"text_idx": "#000014", "text": "Bydd ACTIVE, sy\u2019n rheoli ein llwyfan cofrestru ar-lein, yn codi ffi fach nad oes modd ei thalu\u2019n o\u0302l, ar ben eich ffi i gymryd rhan yn y ras."}]